ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
പ്രധാനമന്ത്രി ശ്രീ നരേന്ദ്ര മോദിയും ജപ്പാൻ പ്രധാനമന്ത്രി സുഗ യോഷിഹിഡെയുമായുള്ള ടെലിഫോൺ സംഭാഷണം
പ്രധാനമന്ത്രി ശ്രീ നരേന്ദ്ര മോദി ഇന്ന് ജപ്പാൻ പ്രധാനമന്ത്രി സുഗ യോഷിഹിഡെയുമായി ടെലിഫോണിൽ സംസാരിച്ചു.
ഇരു നേതാക്കളും തങ്ങളുടെ രാജ്യത്തെ കോവിഡ് -19 അവസ്ഥയെക്കുറിച്ച് ചർച്ച ചെയ്യുകയും പകർച്ചവ്യാധി ഉയർത്തുന്ന പ്രാദേശിക, ആഗോള വെല്ലുവിളികളെക്കുറിച്ച് അഭിപ്രായങ്ങൾ കൈമാറുകയും ചെയ്തു. ഈ വെല്ലുവിളികളെ അതിജീവിക്കാൻ ഊർജ്ജസ്വലവും വൈവിധ്യപൂർണ്ണവും വിശ്വസനീയവുമായ വിതരണ ശൃംഖലകൾ സൃഷ്ടിക്കുന്നതിന് ഒരുമിച്ച് പ്രവർത്തിക്കുക, നിർണായക വസ്തുക്കളുടെയും സാങ്കേതികവിദ്യകളുടെയും വിശ്വസനീയമായ വിതരണം ഉറപ്പാക്കുക, ഉൽപാദനത്തിലും നൈപുണ്യവികസനത്തിലും പുതിയ പങ്കാളിത്തം വികസിപ്പിക്കുക തുടങ്ങിയവയിൽ ഇന്ത്യയു -ജപ്പാനും തമ്മിൽ ഉറ്റ സഹകരണത്തിന്റെ പ്രാധാന്യം അവർ എടുത്തുപറഞ്ഞു, . ഈ സാഹചര്യത്തിൽ, തങ്ങളുടെ വിദഗ്ദ്ധ തൊഴിലാളികളുടെ കഴിവുകളെ സമന്വയിപ്പിക്കുന്നതിനും പരസ്പരം പ്രയോജനകരമായ ഫലങ്ങൾ കൈവരിക്കുന്നതിനുമായുള്ള നിർദ്ദിഷ്ട കരാറിന്റെ വേഗത്തിലുള്ള നടപ്പാക്കലിന്റെ ആവശ്യകത രണ്ട് നേതാക്കളും ഊന്നിപ്പറഞ്ഞു. മുംബൈ-അഹമ്മദാബാദ് ഹൈ സ്പീഡ് റെയിൽ പദ്ധതിയെ തങ്ങളുടെ സഹകരണത്തിന്റെ തിളക്കമാർന്ന ഉദാഹരണമായി അവർ ഉയർത്തിക്കാട്ടുകയും അത് നടപ്പാക്കുന്നതിലെ സ്ഥിരമായ പുരോഗതിയെ സ്വാഗതം ചെയ്യുകയും ചെയ്തു.
കോവിഡ് -19 മഹാമാരിയുടെ സമയത്ത് ഇരുരാജ്യങ്ങളിലും പരസ്പരം മാറി താമസിക്കുന്ന പൗരന്മാർക്ക് നൽകിവരുന്ന പിന്തുണയും സൗകര്യങ്ങളും രണ്ട് നേതാക്കളും വിലമതിക്കുകയും അത്തരം ഏകോപനം തുടരാൻ സമ്മതിക്കുകയും ചെയ്തു.
പകർച്ചവ്യാധിയെ നേരിടാൻ ഇന്ത്യയ്ക്ക് സഹായം നൽകിയതിന് ശ്രീയെ. നരേന്ദ്ര മോദി , പ്രധാനമന്ത്രി സുഗയ്ക്ക് നന്ദി അറിയിച്ചു. കോവിഡ് -19 സാഹചര്യം സുസ്ഥിരമാകുമ്പോൾ സമീപഭാവിയിൽ തന്നെ പ്രധാനമന്ത്രി സുഗയെ ഇന്ത്യയിൽ സ്വീകരിക്കാൻ കഴിയുമെന്നും അദ്ദേഹം പ്രത്യാശ പ്രകടിപ്പിച്ചു.
പ്രധാനമന്ത്രിയുടെ ഓഫീസ്
രാജ്മാതാ ജിജാവുവിന് പ്രധാനമന്ത്രി ശ്രീ നരേന്ദ്ര മോദി ആദരാഞ്ജലികൾ അർപ്പിച്ചു
രാജ്മാതാ ജിജൗവിന്റെ ജയന്തി ദിനത്തിൽ പ്രധാനമന്ത്രി ശ്രീ നരേന്ദ്ര മോദി അവർക്ക് ആദരാഞ്ജലികൾ അർപ്പിച്ചു. ഛത്രപതി ശിവാജി മഹാരാജിനെപ്പോലെയുള്ള ഒരു മഹാനായ വ്യക്തിയെ ഉപദേശിച്ചതിന് അവരുടെ പേര് എന്നും നമ്മുടെ ചരിത്രത്തിന്റെ ഭാഗമാകുമെന്നും അദ്ദേഹം പറഞ്ഞു.
ട്വീറ്റിൽ പ്രധാനമന്ത്രി പറഞ്ഞു :
"രാജ്മാതാ ജിജാവു എന്നാൽ ക്ഷമയുടെ രണ്ടാമത്തെ പേർ എന്നാണ് അർത്ഥമാക്കുന്നത്. സ്ത്രീശക്തി ജിജാവുവിൽ നിന്ന് കാണാം. ഛത്രപതി ശിവാജി മഹാരാജിനെ കെട്ടിപ്പടുത്ത വഴികാട്ടിയെന്ന നിലയിൽ അവരുടെ പേർ എന്നും നമ്മുടെ ചരിത്രത്തിലേക്ക് ചേർക്കപ്പെടും. അവൾ എന്നും ജനങ്ങളുടെ ക്ഷേമത്തിനായി പ്രവർത്തിച്ചു. അവരുടെ ജന്മദിനത്തിൽ അവർക്ക് അഭിവാദ്യങ്ങൾ ."
राजमाता जिजाऊ म्हणजे धैर्याचे दुसरे नाव. नारी शक्तीचे दर्शन जिजाऊंमधून होते. छत्रपती शिवाजी महाराजांना घडवणाऱ्या मार्गदर्शक म्हणून त्यांचे नाव आपल्या इतिहासात नेहमीच जोडले जाईल. त्यांनी कायमच लोकांच्या कल्याणासाठी काम केले. त्यांच्या जयंतीनिमित्त त्यांना अभिवादन.
— Narendra Modi  January 12, 2023
ആരോഗ്യ, കുടുംബക്ഷേമ മന്ത്രാലയം
കോവിഡ്-19 പ്രതിരോധ കുത്തിവയ്പ്: പുതിയ വിവരങ്ങൾ
സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകിയത് 39.59 കോടിയിലധികം വാക്സിൻ ഡോസുകൾ
ഉപയോഗിക്കാത്ത 1.51 കോടിയിലധികം ഡോസ് സംസ്ഥാനങ്ങളുടെയും/കേന്ദ്രഭരണ പ്രദേശങ്ങളുടെയും സ്വകാര്യ ആശുപത്രികളുടെയും പക്കൽ ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്രഗവൺമെന്റ് പ്രതിജ്ഞാബദ്ധമാണ്. ഏവർക്കും കോവിഡ്-19 പ്രതിരോധ കുത്തിവയ്പു നൽകുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂൺ 21നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണപ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 39.59 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്. 30,250 ഡോസുകൾ ഉടൻ ലഭ്യമാക്കും.
ഇതിൽ പാഴായതുൾപ്പെടെ 38,07,68,770 ഡോസാണ് മൊത്തം ഉപഭോഗമായി കണക്കാക്കുന്നത് .
ഉപയോഗിക്കാത്ത 1.51 കോടിയിലധികം  വാക്സിൻ ഡോസുകൾ സംസ്ഥാനങ്ങളുടെയും/കേന്ദ്രഭരണ പ്രദേശങ്ങളുടെയും സ്വകാര്യ ആശുപത്രികളുടെയും പക്കൽ ഇനിയും ബാക്കിയുണ്ട്.
(Visitor Counter : 119
പ്രധാനമന്ത്രിയുടെ ഓഫീസ്
മഹാത്മാ ഫൂലെയുടെ പൈതൃകത്തെക്കുറിച്ചുള്ള സുനിത ദുഗ്ഗൽ എം പി യുടെ ലേഖനം പ്രധാനമന്ത്രി പങ്കുവെച്ചു
മഹാത്മാ ഫൂലെയെ കുറിച്ചുള്ള , ലോക്സഭാംഗം സുനിത ദുഗ്ഗലിന്റെ ഒരു ലേഖനം പ്രധാനമന്ത്രി പങ്കുവച്ചു. അധഃസ്ഥിത സ്ത്രീകളെ ശാക്തീകരിക്കുന്നതിനുള്ള മഹാത്മാ ഫൂലെയുടെ പൈതൃകത്തിന്റെ യഥാർത്ഥ അവകാശി എന്ന വിഷയത്തിലാണ് ലേഖനം.
പിഎംഒ ട്വീറ്റ് ചെയ്തു:
" അധഃസ്ഥിത സ്ത്രീകളെ ശാക്തീകരിക്കുന്നതിൽ മഹാത്മാ ഫൂലെയുടെ പൈതൃകത്തിന്റെ യഥാർത്ഥ അവകാശി.'
ലോക്സഭാ എംപി സുനിത ദുഗ്ഗലിന്റെ ഈ ലേഖനം വായിക്കൂ
ആരോഗ്യ, കുടുംബക്ഷേമ മന്ത്രാലയം
ദേശീയ ആരോഗ്യ ദൗത്യം 2019-20 ന്റെ പുരോഗതി കേന്ദ്ര മന്ത്രിസഭ വിലയിരുത്തി
ന്യൂഡൽഹി, മാർച്ച് 23, 2021
2019-20 സാമ്പത്തിക വർഷത്തിൽ ദേശീയ ആരോഗ്യ ദൗത്യത്തിന്റെ പുരോഗതി പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭ വിലയിരുത്തി.
മാതൃമരണ അനുപാതം, ശിശുമരണനിരക്ക്, അഞ്ചു വയസ്സിനു താഴെയുള്ള കുഞ്ഞുങ്ങളുടെ മരണനിരക്ക്, ആകെ പ്രത്യുൽപാദന നിരക്ക് എന്നിവയിലെ ഗണ്യമായ കുറവ്; കൂടാതെ ക്ഷയം, മലേറിയ, കുഷ്ഠം, തുടങ്ങിയ രോഗങ്ങളുമായി ബന്ധപ്പെട്ട പദ്ധതികളുടെ പുരോഗതി എന്നിവ യോഗം വിലയിരുത്തി.
2019-20 ൽ പുതിയ പദ്ധതികൾക്ക് എൻഎച്ച്എം വിഭാവനം ചെയ്തതായി യോഗം വിലയിരുത്തി.ശൈശവ ന്യുമോണിയ മൂലമുള്ള മരണം കുറയ്ക്കുന്നതിനു സാൻസ്  പദ്ധതി ആരംഭിച്ചു.ഗുണമേന്മയുള്ള ആരോഗ്യ സംരക്ഷണം സൗജന്യമായി ഉറപ്പുവരുത്തുന്നതിന് സുരക്ഷിത് മാതൃത്വ ആശ്വാസൻ  പദ്ധതി ആരംഭിച്ചു. മാതൃ-നവജാത ആരോഗ്യവുമായി ബന്ധപ്പെട്ട് നിലവിലുള്ള എല്ലാ പദ്ധതികളും ഒരു കുടക്കീഴിൽ കൊണ്ടുവന്നു.പ്രത്യുല്പാദനം, മാതൃ-നവജാത ശിശു ആരോഗ്യസംരക്ഷണം എന്നീ മേഖലയുമായി ബന്ധപ്പെട്ട് അറിവും ശേഷിയുമുള്ള നഴ്സ് പ്രാക്ടീഷണർമാരുടെ കാഡർ രൂപീകരിക്കുന്നതിന് മിഡ് വൈഫറി സേവന സംരംഭത്തിന് തുടക്കം കുറിച്ചു.സ്കൂൾ കുട്ടികളിൽ നല്ല ജീവിതശൈലിയിലൂടെ ആരോഗ്യവും ക്ഷേമവും വർധിപ്പിക്കുന്നതിന് വിദ്യാഭ്യാസ വകുപ്പുമായി ചേർന്ന് എ ബി-എഛ്ഡബ്ളയുസി  പരിപാടിയുടെ കീഴിൽ സ്കൂൾ ഹെൽത്ത് ആൻഡ് വെൽനസ് അംബാസഡർ സംരംഭം.
ജില്ലാ ആശുപത്രി തലം വരെ എല്ലാവർക്കും, പ്രത്യേകിച്ച് സമൂഹത്തിലെ ദരിദ്രർ, ദുർബല വിഭാഗത്തിൽ പെട്ടവർ എന്നിവർക്ക് വിശ്വാസ യോഗ്യവും, ഫലപ്രദവുമായ ആരോഗ്യസംരക്ഷണം ലഭ്യമാക്കുന്നതിന് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും ആവശ്യമായ സാമ്പത്തിക - സാങ്കേതിക പിന്തുണ നല്കുക എന്നതാണ് ദേശീയ ആരോഗ്യ ദൗത്യത്തിലൂടെ കേന്ദ്ര ആരോഗ്യ കുടുംബക്ഷേമ മന്ത്രാലയം നിർവഹിച്ചു വരുന്നത്.
അഞ്ചു വയസ്സിനു താഴെയുള്ള കുഞ്ഞുങ്ങളുടെ മരണനിരക്ക് 2012-ലെ 52 ൽ നിന്നും 2018 ൽ 36 ആയി കുറഞ്ഞിട്ടുണ്ട്. 1990 ൽ മാതൃമരണനിരക്ക്, ജീവനോടെ കുഞ്ഞുങ്ങൾ ജനിക്കുന്ന ഒരുലക്ഷം പ്രസവങ്ങളിൽ, 556 ആയിരുന്നു. 2016-18 ൽ ഇത് 443 പോയിന്റ് താഴ്ന്ന് 113 ആയി. ശിശുമരണനിരക്ക് 1990ൽ 80 ആയിരുന്നത് 2018ൽ 32 ആയി കുറഞ്ഞു. സാമ്പിൾ രജിസ്ട്രേഷൻ സംവിധാന പ്രകാരം ആകെ പ്രത്യുല്പാദന നിരക്ക് 2013ൽ 2.3 ആയിരുന്നത് 2018ൽ 2.2 ആയി കുറഞ്ഞിട്ടുണ്ട്.
(Visitor Counter : 87
പ്രത്യേക സേവനങ്ങളും ഫീച്ചറുകളും
എല്ലാ ഓൺലൈൻ പോസ്റ്റ് ഓഫീസ് പാസ്പോർട്ട് സേവാ കേന്ദ്രങ്ങളിലും  PCC സേവനങ്ങൾക്ക് അപേക്ഷിക്കാനുള്ള സൗകര്യം
(കൊച്ചി: സെപ്തംബർ 27, 2022
പോലീസ് ക്ലിയറൻസ് സർട്ടിഫിക്കറ്റുകൾക്കായുള്ള  അപേക്ഷകളുടെ പ്രതീക്ഷിക്കാത്ത വർദ്ധന പരിഹരിക്കുന്നതിനും പാസ്പോർട്ടുമായി ബന്ധപ്പെട്ട സേവനങ്ങൾ ഉപയോഗിക്കുമ്പോൾ പൗരന്മാരുടെ അനുഭവം മെച്ചപ്പെടുത്തുന്നതിനും, എല്ലാ ഓൺലൈൻ പോസ്റ്റ് ഓഫീസ് പാസ്പോർട്ട് സേവാ കേന്ദ്രങ്ങളിലും പിസിസി സേവനങ്ങൾക്ക് അപേക്ഷിക്കാനുള്ള സൗകര്യം ഉൾപ്പെടുത്താൻ വിദേശകാര്യ മന്ത്രാലയം തീരുമാനിച്ചു. 2022 സെപ്റ്റംബർ 28 ബുധനാഴ്ച മുതൽ ഇന്ത്യയിലുടനീളമുള്ള കേന്ദ്രങ്ങളിൽ സൗകര്യം ലഭ്യമാകും.
അതനുസരിച്ച്, കൊച്ചിയിലെ റീജിയണൽ പാസ്പോര്ട്ട് ഓഫീസിന്റെ അധികാരപരിധിയിൽ വരുന്ന ചെങ്ങന്നൂർ, കട്ടപ്പന, പാലക്കാട് എന്നിവിടങ്ങളിലെ ഓൺലൈൻ പോസ്റ്റ് ഓഫീസ് പാസ്പോർട്ട് സേവാ കേന്ദ്രങ്ങൾ വഴി പൊതുജനങ്ങൾക്ക് 2022 സെപ്റ്റംബർ 28 ബുധനാഴ്ച മുതൽ പിസിസിക്ക് അപേക്ഷിക്കാം. ഈ നടപടി കൊച്ചിയിലെ ആർപിഒയ്ക്ക് കീഴിൽ, പിസിസി അപ്പോയിന്റ്മെന്റ് സ്ലോട്ടുകളുടെ ലഭ്യത നേരത്തെ ഉറപ്പാക്കും.
മന്ത്രിസഭ
ഭീകരവാദത്തെ പ്രതിരോധിക്കാന് ഇന്ത്യയും മൊറോക്കോയും ചേര്ന്നുള്ള സംയുക്ത പ്രവര്ത്തക സംഘം രൂപീകരിക്കുന്നതിനു മന്ത്രിസഭയുടെ അനുമതി
ഭീകരവാദത്തെ പ്രതിരോധിക്കാന് ഇന്ത്യയും മൊറോക്കോയും ചേര്ന്നുള്ള സംയുക്ത പ്രവര്ത്തക സംഘം രൂപീകരിക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്രമന്ത്രിസഭാ യോഗം അനുമതി നല്കി.
ഭീകരവാദത്തിനെതിരെ ഇന്ത്യയും മൊറോക്കോയും ധാരണാപത്രം ഒപ്പുവെക്കുന്നതു ഭീകരാക്രമണം കുറച്ചുകൊണ്ടുവരുന്നതിനു സഹായകമാകും. ഭീകരവാദികളുടെ പ്രവര്ത്തനം സംബന്ധിച്ച വിവരങ്ങള് ലഭിക്കുന്നതിനും കൈമാറുന്നതിനും ഇതു ഗുണകരമാകും.
പ്രധാനമന്ത്രിയുടെ ഓഫീസ്
ഓസ്ട്രേലിയയിലെ പ്രമുഖരുമായി പ്രധാനമന്ത്രിയുടെ കൂടികാഴ്ച
പ്രധാനമന്ത്രി ശ്രീ നരേന്ദ്ര മോദി ഇന്ന് ഓസ്ട്രേലിയയിലെ സിഡ്നിയിൽ നിരവധി പ്രമുഖ വ്യക്തികളുമായി പ്രത്യേകം കൂടിക്കാഴ്ച നടത്തി. കൂടിക്കാഴ്ച്ച നടത്തിയ വ്യക്തിത്വങ്ങളിൽ ഇവർ ഉൾപ്പെടുന്നു:ഭൗതികശാസ്ത്രത്തിലെ നോബൽ സമ്മാന ജേതാവും കാൻബറയിലെ ഓസ്ട്രേലിയൻ നാഷണൽ യൂണിവേഴ്സിറ്റി വൈസ് ചാൻസലറും പ്രസിഡന്റുമായ പ്രൊഫസർ ബ്രയാൻ പി. ഷ്മിഡ്ബിസിനസ്സ് സ്പെഷ്യലിസ്റ്റും മാനുഷിക വിഷയങ്ങളിൽ മികച്ച പബ്ലിക് സ്പീക്കറുമായാ മാർക്ക് ബല്ല,ആദിവാസി കലാകാരി ഡാനിയേൽ മേറ്റ് സള്ളിവൻ,അന്താരാഷ്ട്ര ഷെഫ്, റെസ്റ്റോറേറ്റർ, ടിവി അവതാരക, പ്രഭാഷകയും , സംരംഭകയുമായ സാറാ ടോഡ്,സിഡ്നിയിലെ യൂണിവേഴ്സിറ്റി ഓഫ് ന്യൂ സൗത്ത് വെയിൽസിലെ ആർട്ടിഫിഷ്യൽ ഇന്റലിജൻസ് ഇൻസ്റ്റിറ്റ്യൂട്ടിലെ ചീഫ് സയന്റിസ്റ്റ്, പ്രൊഫസർ ടോബി വാൽഷ്സാമൂഹ്യ ശാസ്ത്രജ്ഞനും , ഗവേഷകനും, എഴുത്തുകാരനുമായ അസോസിയേറ്റ് പ്രൊഫസർ സാൽവറ്റോർ ബാബോൺസ്,പ്രമുഖ ഓസ്ട്രേലിയൻ ഗായകൻ ഗൈ തിയോഡോർ സെബാസ്റ്റ്യൻ.
ഇവരുടെ നേട്ടങ്ങളെ പ്രധാനമന്ത്രി അഭിനന്ദിക്കുകയും ഇന്ത്യ-ഓസ്ട്രേലിയ ബന്ധം ശക്തിപ്പെടുത്തുന്നതിന് സംഭാവന നൽകാൻ അവരെ പ്രോത്സാഹിപ്പിക്കുകയും ചെയ്തു.
-ND-
(
വാര്ത്താവിതരണ പ്രക്ഷേപണ മന്ത്രാലയം
51ാം ഐ.എഫ്.എഫ്.ഐ.യുടെ ഒ.ടി.ടി പ്ലാറ്റ്ഫോം പരിപാടികളുടെ ക്രമം പ്രഖ്യാപിച്ചു
പ്രമുഖരുടെ ക്ലാസുകള്, സംവാദങ്ങള്, തത്സമയ സംപ്രേഷണം, ഒടിടി പ്ലാറ്റ്ഫോമിലെ സ്ക്രീനിംഗ്, ചോദ്യോത്തര വേള, ചലച്ചിത്ര നിരൂപണം
ഏഷ്യയിലെ ഏറ്റവും പഴക്കമേറിയതും ഇന്ത്യയിലെ ഏറ്റവും വലിയ മേളയുമായ ഇന്ത്യയുടെ രാജ്യാന്തര ചലച്ചിത്ര മേളയില് ഒ.ടി.ടി. പ്ലാറ്റ്ഫോമില് അവതരിപ്പിക്കുന്ന പരിപാടികളുടെ ക്രമം പ്രഖ്യാപിച്ചു. ഐ.എഫ്.എഫ്.ഐ.യുടെ 51-ാം പതിപ്പ് 2021 ജനുവരി 16 മുതല് 24 വരെ ഗോവയിലാണ് നടക്കുന്നത്.
കോവിഡ് 19 പകര്ച്ചവ്യാധിയുടെ പശ്ചാത്തലത്തില്, ആദ്യമായി 'ഹൈബ്രിഡ്' ചലച്ചിത്രമേളയായാണ് രാജ്യാന്തര ചലച്ചിത്രമേള ഇക്കുറി സംഘടിപ്പിക്കുന്നത്. ഇക്കൊല്ലം ഐ.എഫ്.എഫ്.ഐ. കുറച്ചു പരിപാടികള് ഒ.ടി.ടി. പ്ലാറ്റ്ഫോമിലും പ്രേക്ഷകര്ക്കായി സംഘടിപ്പിക്കും.
പ്രധാന ഇനങ്ങള്:
റെട്രോസ്പെക്ടീവ് സിനിമകള്
a. പെഡ്രോ അല്മോദവര്
ലൈവ് ഫ്ളെഷ് | ബാഡ് എജ്യൂക്കേഷന് | വോള്വര്
b. റൂബന് ഓസ്റ്റ്ലണ്ട്
ദ സ്ക്വയര് | ഫോഴ്സ് മാജ്വെ
പ്രമുഖരുടെ ക്ലാസുകള്
ശേഖര് കപൂര്, പ്രിയദര്ശന്, പെറി ലാംഗ്, സുഭാഷ് ഗായ്, തന്വീര് മൊക്കമ്മല്
സംവാദ സെഷന്
റിക്കി കെജ്, രാഹുല് റവൈല്, മധുര് ഭണ്ഡാര്ക്കര്, പാബ്ലോ സെസര്, അബൂബക്കര് ഷാക്കി, പ്രസൂണ് ജോഷി, ജോണ് മാത്യു മാത്തന്, അഞ്ജലി മേനോന്, ആദിത്യ ധര്, പ്രസന്ന വിത്തനാഗേ, ഹരിഹരന്, വിക്രം ഘോഷ്, അനുപമ ചോപ്ര, സുനില് ദോഷി, ഡൊമിനിക് സാങ്മ, സുനിത് ടണ്ഡന്
ഒ.ടി.ടി. പ്ലാറ്റ്ഫോമിലെ ലോക പനോരമ സിനിമകള്
ഉദ്ഘാടന-സമാപന ചടങ്ങുകളുടെ തത്സമയ സംപ്രേഷണം
ചോദ്യോത്തര വേളകള്
ചലച്ചിത്ര നിരൂപണ സെഷനുകള്
പ്രൊഫ. മസ്ഹര് കമ്രാന്, പ്രൊഫ.മധു അപ്സര, പ്രൊഫ. പങ്കജ് സക്സേന 
മിഡ് ഫെസ്റ്റ് ഫിലിം - വേള്ഡ് പ്രീമിയര്
മെഹ്റുനിസ
ഐഎഫ്എഫ്ഐ വെബ്സൈറ്റ്: https://iffigoa.org/
ഐഎഫ്എഫ്ഐ സോഷ്യല് മീഡിയ ഹാന്ഡിലുകള്:
ഇന്സ്റ്റാഗ്രാം - https://instagram.com/iffigoa?igshid=1t51o4714uzle
ട്വിറ്റര്-
https://twitter.com/iffigoa?s=21
https://twitter.com/PIB_panaji
ഫേസ്ബുക്ക്
https://www.facebook.com/IFFIGoa/
ഐഎഫ്എഫ്ഐയെക്കുറിച്ച്:
1952 ല് തുടക്കംകുറിച്ച ഇന്ത്യയുടെ അന്താരാഷ്ട്ര ചലച്ചിത്രോത്സവം  ഏഷ്യയിലെ ഏറ്റവും പ്രധാനപ്പെട്ട ചലച്ചിത്രമേളകളിലൊന്നാണ്. എല്ലാ വര്ഷവും ഗോവയില് നടക്കുന്ന ഈ ഉത്സവം, വിവിധ രാജ്യങ്ങളിലെ ചലച്ചിത്രകാരന്മാര്ക്ക് ഒരു പൊതുവേദി പ്രദാനം ചെയ്യുന്നു. വിവിധ രാജ്യങ്ങളിലെ ചലച്ചിത്ര സംസ്കാരങ്ങളെയും അവരുടെ സാമൂഹികവും സാംസ്കാരിക പശ്ചാത്തലത്തെയും മനസ്സിലാക്കാനും ലോകജനതയുടെ സൗഹൃദവും സഹകരണവും പ്രോത്സാഹിപ്പിക്കാനും മേള ലക്ഷ്യമിടുന്നു. ഡയറക്ടറേറ്റ് ഓഫ് ഫിലിം ഫെസ്റ്റിവല്സ് , ഗോവ സംസ്ഥാന ഗവണ്മെന്റ് എന്നിവ സംയുക്തമായാണ് മേള നടത്തുന്നത്.
ആരോഗ്യ, കുടുംബക്ഷേമ മന്ത്രാലയം
പ്രതിദിന കോവിഡ് രോഗബാധിതരുടെ എണ്ണത്തിൽ വർധനയ്ക്ക് സാക്ഷ്യം വഹിക്കുന്ന സംസ്ഥാനങ്ങൾക്ക് കേന്ദ്രം കത്തെഴുതി
രാജ്യം കഴിഞ്ഞ കുറച്ച് ദിവസങ്ങളായി കോവിഡ് ബാധിതരുടെ എണ്ണത്തിൽ വർധനയ്ക്ക് സാക്ഷ്യം വഹിക്കുകയാണ്. ഇന്ത്യയിൽ നിലവിൽ ചികിത്സയിലുള്ള കോവിഡ് ബാധിതരുടെ എണ്ണം 1,45,634 ആണെന്നാണ് കണക്കാക്കപ്പെടുന്നത്. രാജ്യത്തെ ആകെ രോഗബാധിതരുടെ എണ്ണത്തിന്റെ 1.32 ശതമാനമാണിത്.
രാജ്യത്തെ സജീവ കോവിഡ് കേസുകളിൽ 74 ശതമാനവും കേരളത്തിലും മഹാരാഷ്ട്രയിലുമാണ്. ഛത്തീസ്ഗഡ്, മധ്യപ്രദേശ് എന്നിവിടങ്ങളിലും പ്രതിദിന കേസുകളിൽ വർദ്ധന ഉണ്ടാകുന്നുണ്ട്.
പഞ്ചാബും ജമ്മു കശ്മീരും പ്രതിദിന കേസുകളിൽ വർധനയ്ക്ക് സാക്ഷ്യം വഹിക്കുന്നു.
കഴിഞ്ഞ നാല് ആഴ്ചകളിലെ കണക്കെടുത്താൽ, കേരളത്തിൽ പ്രതിവാര ശരാശരി കേസുകൾ 42,000 മുതൽ 34,800 വരെയാണ്. കഴിഞ്ഞ നാല് ആഴ്ചകളിൽ, കേരളത്തിലെ പ്രതിവാര രോഗസ്ഥിരീകരണ നിരക്ക് 13.9% മുതൽ 8.9% വരെയാണ്. കേരളത്തിൽ, അലപ്പുഴ ജില്ലയിലെ സ്ഥിതി ആശങ്കാജനകമാണ്. അലപ്പുഴയിൽ പ്രതിവാര രോഗസ്ഥിരീകരണ നിരക്ക് 10.7 ശതമാനമായും പ്രതിവാര രോഗബാധിതരുടെ എണ്ണം 2,833 ആയും വർദ്ധിച്ചിട്ടുണ്ട്.
5 സംസ്ഥാന-കേന്ദ്രഭരണ പ്രദേശങ്ങളിൽ പ്രതിവാര രോഗസ്ഥിരീകരണ നിരക്ക് ദേശീയ ശരാശരിയേക്കാൾ കൂടുതലാണ്. 1.79% ആണ് ദേശീയ ശരാശരി. 8.10 ശതമാനമാണ് മഹാരാഷ്ട്രയിലെ പ്രതിവാര രോഗസ്ഥിരീകരണ നിരക്ക് നിരക്ക്.
അഞ്ച് പ്രധാന മേഖലകളിൽ ശ്രദ്ധ കേന്ദ്രീകരിച്ച് പ്രവർത്തിക്കാൻ രോഗബാധിതരുടെ എണ്ണത്തിൽ വർദ്ധനയുള്ള സംസ്ഥാനങ്ങളോട് കേന്ദ്രം നിർദ്ദേശിച്ചു. അവ ഇനിപ്പറയുന്നു:
1. ആർടി-പിസിആർ ടെസ്റ്റുകളുടെ അനുപാതം വർദ്ധിപ്പിക്കുന്നതിൽ ശ്രദ്ധ കേന്ദ്രീകരിക്കുകയും ആകെ പരിശോധനകളുടെ എണ്ണം വർധിപ്പിക്കുകയും ചെയ്യുക.
2. റാപ്പിഡ് ആന്റിജൻ ടെസ്റ്റ് ഫലം നെഗറ്റീവ് ആയ എല്ലാവർക്കും നിർബന്ധമായും ആർടി-പിസിആർ ടെസ്റ്റും നടത്തുക.
3. നിർദ്ദേശിക്കപ്പെട്ട ജില്ലകളിൽ കർശനവും സമഗ്രവുമായ നിരീക്ഷണവും, കർശനമായ നിയന്ത്രണവും ഏർപ്പെടുത്തുക.
4.പരിശോധനകളുടെ തുടർച്ചയായി ജീനോം സീക്വൻസിംഗിലൂടെ  വകഭേദം വന്ന വൈറസിനെ നിരീക്ഷിക്കുക.
5. കൂടുതൽ മരണങ്ങൾ റിപ്പോർട്ട് ചെയ്യുന്ന ജില്ലകളിൽ ചികിത്സാ സംവിധാനങ്ങൾ മെച്ചപ്പെടുത്തുക.
ഇതിനിടെ, രാജ്യത്ത് കോവിഡ് പ്രതിരോധ കുത്തിവയ്പ്പ് നൽകിയവരുടെ എണ്ണം 1.10 കോടി കവിഞ്ഞു.
2021 ഫെബ്രുവരി 18, രാവിലെ 8:00 മണി വരെയുള്ള കണക്കനുസരിച്ച്, 2,30,888 സെഷനുകളിലായി 1,10,85,173 ഡോസ് വാക്സിൻ നൽകി. ഇന്ന് രാവിലെ 8 മണി വരെ ലഭ്യമായ കണക്കനുസരിച്ച് പ്രതിരോധകുത്തിവയ്പ്പിന്റെ 36-ാം ദിനം  വരെ ആകെ 4,32,931 ഡോസ് വാക്സിൻ നൽകി.
രാജ്യത്തിതുവരെ 1.06 കോടിയില്പരം ആളുകൾ  സുഖം പ്രാപിച്ചു. കഴിഞ്ഞ 24 മണിക്കൂറിനുള്ളിൽ 11,667 പേരാണ് സുഖം പ്രാപിച്ച് ആശുപത്രി വിട്ടത്. 97.25% ആണ് രാജ്യത്തെ രോഗമുക്തിനിരക്ക്.
പുതുതായി രോഗമുക്തി നേടിയവരിൽ 81.65% 5 സംസ്ഥാനങ്ങളിൽ നിന്നുള്ളവരാണ്.
പുതുതായി 5,841 പേർ രോഗമുക്തി നേടിയ കേരളമാണ് മുന്നിൽ. മഹാരാഷ്ട്രയിൽ കഴിഞ്ഞ 24 മണിക്കൂറിനുള്ളിൽ 2,567 പേർ രോഗമുക്തി നേടി.
കഴിഞ്ഞ 24 മണിക്കൂറിനുള്ളിൽ റിപ്പോർട്ട് ചെയ്യപ്പെട്ട പുതിയ കേസുകളിൽ 77 ശതമാനവും മഹാരാഷ്ട്രയിലും കേരളത്തിലുമാണ്. മഹാരാഷ്ട്രയിൽ 6,281 പുതിയ കേസുകൾ റിപ്പോർട്ട് ചെയ്തു. ഏറ്റവും കൂടുതൽ പ്രതിദിന കേസുകൾ റിപ്പോർട്ട് ചെയ്ത മഹാരാഷ്ട്രയ്ക്ക് തൊട്ടു പിന്നിലാണ് കേരളം. കേരളത്തിൽ 4,650 പുതിയ കേസുകൾ റിപ്പോർട്ട് ചെയ്തു.
കഴിഞ്ഞ 24 മണിക്കൂറിനുള്ളിൽ 101 മരണങ്ങൾ റിപ്പോർട്ട് ചെയ്തു. പുതിയ മരണങ്ങളിൽ 80% അഞ്ച് സംസ്ഥാനങ്ങളിലാണ്. ഏറ്റവും കൂടുതൽ ആളപായമുണ്ടായത് മഹാരാഷ്ട്രയിലാണ്. 40 പേർ മരിച്ചു. കേരളത്തിൽ 13 പേർ മരിച്ചു.
വിദ്യാഭ്യാസ മന്ത്രാലയം
ഇന്ത്യയിലെ ഓണ്ലൈന് വിദ്യാഭ്യാസ സംവിധാനം മെച്ചപ്പെടുത്തുന്നതിന് ആശയ സമാഹരണം നടത്തുന്നു
ഒരാഴ്ച നീളുന്ന 'ഭാരത് പഠേ ഓണ്ലൈന്' പ്രചാരണപരിപാടിക്ക് തുടക്കം
ഇന്ത്യയിലെ ഓണ്ലൈന് വിദ്യാഭ്യാസ സംവിധാനം മെച്ചപ്പെടുത്തുന്നതിനുള്ള ആശയങ്ങള് സമാഹരിക്കുന്നതിന് ''ഭാരത് പഠേ ഓണ്ലൈന്'' എന്ന പേരില് പ്രചാരണ പരിപാടിക്ക് തുടക്കമായി. ഒരാഴ്ച നീളുന്ന പ്രചാരണ പരിപാടിക്ക്
കേന്ദ്ര മാനവവിഭവശേഷി വികസന മന്ത്രി ശ്രീ രമേഷ് പൊഖ്റിയാല് നിഷാങ്ക് തുടക്കം കുറിച്ചു.
bharatpadheonline.mhrd[at]gmail[dot]com എന്ന ഇമെയിലിലൂടെയോ # BharatPadheOnline എന്ന ഹാഷ് ടാഗ് ഉപയോഗിച്ച് ട്വിറ്ററിലൂടെയോ 2020 ഏപ്രില് 16 വരെ ആശയങ്ങള് പങ്കുവയ്ക്കാം. ട്വിറ്ററിലൂടെ ആശയങ്ങള് പങ്ക് വയ്ക്കുമ്പോള് @HRDMinistry, @DrRPNishank എന്നിവ ടാഗ് ചെയ്യേണ്ടതാണ്.
നിലവിലെ ഓണ്ലൈന് പഠന പ്ലാറ്റ്ഫോമുകളിലുള്ള ന്യൂനതകളെ കുറിച്ചും അവ എങ്ങനെ കൂടുതല് ആകര്ഷകമാക്കാമെന്നതിനെ കുറിച്ചും വിദ്യാര്ത്ഥികള്ക്ക് ആശയങ്ങള് പങ്കുവയ്ക്കാമെന്ന് കേന്ദ്രമന്ത്രി ശ്രീ രമേഷ് പൊഖ്റിയാല് നിഷാങ്ക് പറഞ്ഞു. ഒരു മാതൃക ഓണ്ലൈന് പഠന സംവിധാനം എങ്ങനെയായിരിക്കണമെന്നും നിലവിലെ ഓണ്ലൈന് പഠനത്തിന്റെ പരിമിതികള് എന്തൊക്കെയാണെന്നും അധ്യാപകര്ക്ക് പറയാന് സാധിക്കുമെന്നും അദ്ദേഹം കൂട്ടിച്ചേര്ത്തു.
RRTN/IE/BSN
(
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 72.37 കോടി ഡോസ് വാക്സിൻ
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 34,973 പേർക്ക്
ചികിത്സയിലുള്ളത് ആകെ രോഗബാധിതരുടെ 1.18%
രാജ്യത്ത് നിലവിൽ ചികിത്സയിലുള്ളത് 3,90,646 പേർ
രോഗമുക്തി നിരക്ക് 97.49%
കഴിഞ്ഞ 24 മണിക്കൂറിനിടെ 37,681 പേർ സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 3,23,42,299 ആയി
പ്രതിവാര രോഗസ്ഥിരീകരണ നിരക്ക്  കഴിഞ്ഞ 77 ദിവസമായി 3 ശതമാനത്തിൽ താഴെ
പ്രതിദിന രോഗസ്ഥിരീകരണ നിരക്ക്  കഴിഞ്ഞ 11 ദിവസമായി 3 ശതമാനത്തിൽ താഴെ
ആകെ നടത്തിയത് 53.86 കോടി പരിശോധനകൾ.
(
പ്രധാനമന്ത്രിയുടെ ഓഫീസ്
സിവിൽ സർവീസ് ദിനത്തിൽ, പൊതുഭരണത്തിലെ മികവിനുള്ള പ്രധാനമന്ത്രിയുടെ അവാർഡുകൾ സമ്മാനിക്കും
സിവിൽ സർവീസ് ദിനത്തോടനുബന്ധിച്ച്, 2022 ഏപ്രിൽ 21 ന് രാവിലെ 11 മണിക്ക് ന്യൂഡൽഹിയിലെ വിജ്ഞാൻ ഭവനിൽ നടക്കുന്ന ചടങ്ങിൽ പ്രധാനമന്ത്രി ശ്രീ നരേന്ദ്ര മോദി പൊതുഭരണത്തിലെ മികവിനുള്ള പ്രധാനമന്ത്രിയുടെ അവാർഡുകൾ സമ്മാനിക്കും. പരിപാടിയിൽ അദ്ദേഹം സിവിൽ സർവീസുകാരെ അഭിസംബോധനയും ചെയ്യും.
സാധാരണ പൗരന്മാരുടെ ക്ഷേമത്തിനായി ജില്ലകൾ/നടപ്പാക്കുന്ന യൂണിറ്റുകൾ, കേന്ദ്ര/സംസ്ഥാന സംഘടനകൾ എന്നിവ നടത്തുന്ന അസാധാരണവും നൂതനവുമായ പ്രവർത്തനങ്ങൾക്ക് അംഗീകാരം നൽകുക എന്ന ലക്ഷ്യത്തോടെയാണ് പൊതുഭരണത്തിലെ മികവിനുള്ള പ്രധാനമന്ത്രിയുടെ അവാർഡുകൾ ഏർപ്പെടുത്തിയിരിക്കുന്നത്. തിരിച്ചറിയപ്പെട്ട മുൻഗണനാ പരിപാടികൾ ഫലപ്രദമായി നടപ്പിലാക്കുന്നതിനും നൂതനാശയങ്ങൾക്കുമായി അവർക്ക് അവാർഡ് നൽകുന്നു.
താഴെപ്പറയുന്ന അഞ്ച് മുൻഗണനാ പരിപാടികളിൽ ചെയ്യുന്ന മാതൃകാപരമായ പ്രവർത്തനങ്ങൾക്ക് 2022 ലെ സിവിൽ സർവീസ് ദിനത്തിൽ സമ്മാനിക്കുന്ന അവാർഡുകൾ നൽകും:  പോഷൻ അഭിയാനിലെ ജനകീയ പങ്കാളിത്തം പ്രോത്സാഹിപ്പിക്കുക,  ഖേലോ ഇന്ത്യ പരിപാടിയിലൂടെ കായിക , സ്വാസ്ഥ്യ രംഗങ്ങളിലെ മികവ് പ്രോത്സാഹിപ്പിക്കുക  പ്രധാനമന്ത്രി സ്വനിധി യോജനയിലെ ഡിജിറ്റൽ പേയ്മെന്റുകളും സദ്ഭരണവും,  ഒരു ജില്ല ഒരു ഉൽപ്പന്ന പദ്ധതിയിലൂടെയുള്ള സമഗ്ര വികസനം,  മനുഷ്യ ഇടപെടലില്ലാതെ തടസ്സങ്ങളില്ലാത്ത, താഴെ തട്ട് വരെ സേവനങ്ങൾ ലഭ്യമാക്കുക .
5 മുൻഗണനാ പരിപാടികൾക്കും പൊതുഭരണം/സേവനങ്ങൾ വിതരണം ചെയ്യൽ തുടങ്ങിയ മേഖലകളിലെ നൂതനാശയങ്ങൾക്കുമായി മൊത്തം 16 അവാർഡുകൾ ഈ വർഷം നൽകും.
--ND--
(
പ്രധാനമന്ത്രിയുടെ ഓഫീസ്
അരുൺ ജെയ്റ്റ്ലി അനുസ്മരണ പ്രഭാഷണത്തിൽ പ്രധാനമന്ത്രി പങ്കെടുക്കും
കൗടില്യ സാമ്പത്തിക കോൺക്ലേവിൽ പങ്കെടുക്കുന്ന പ്രതിനിധികളുമായും പ്രധാനമന്ത്രി സംവദിക്കും
ആദ്യത്തെ ‘അരുൺ ജെയ്റ്റ്ലി അനുസ്മരണ പ്രഭാഷണ’ത്തിൽ  പ്രധാനമന്ത്രി ശ്രീ നരേന്ദ്ര മോദി പങ്കെടുക്കും. ന്യൂഡൽഹിയിലെ വിജ്ഞാൻ ഭവനിൽ നാളെ  വൈകുന്നേരം 6:30 ന് നടക്കുന്ന ചടങ്ങിനെ പ്രധാനമന്ത്രി അഭിസംബോധന ചെയ്യും.
സിംഗപ്പൂർ ഗവൺമെന്റിലെ മന്ത്രി ശ്രീ തർമൻ ഷൺമുഖരത്നം, "ഉൾക്കൊള്ളുന്നതിലൂടെയുള്ള വളർച്ച, വളർച്ചയിലൂടെയുള്ള ഉൾക്കൊള്ളൽ" എന്ന വിഷയത്തിൽ മുഖ്യപ്രഭാഷണം നടത്തും. പ്രഭാഷണത്തിന് ശേഷം ശ്രീ മത്യാസ് കോർമാൻ , ശ്രീ അരവിന്ദ് പനഗരിയ  എന്നിവർ സംവദിക്കും.
ശ്രീ അരുൺ ജെയ്റ്റ്ലി രാജ്യത്തിന് നൽകിയ അമൂല്യമായ സംഭാവനകളെ മാനിച്ച് ധനമന്ത്രാലയത്തിന്റെ സാമ്പത്തിക കാര്യ വകുപ്പാണ് ആദ്യത്തെ ‘അരുൺ ജെയ്റ്റ്ലി അനുസ്മരണ പ്രഭാഷണം’ സംഘടിപ്പിക്കുന്നത്.
ജൂലൈ 8 മുതൽ 10 വരെ സംഘടിപ്പിക്കുന്ന ത്രിദിന പരിപാടിയായ കൗടില്യ ഇക്കണോമിക് കോൺക്ലേവിൽ  പങ്കെടുക്കുന്ന പ്രതിനിധികളുമായും പ്രധാനമന്ത്രി സംവദിക്കും. ജോൺ ഹോപ്കിൻസ് യൂണിവേഴ്സിറ്റിയിലെ ആൻ ക്രൂഗർ, ലണ്ടൻ സ്കൂൾ ഓഫ് ഇക്കണോമിക്സിലെ നിക്കോളാസ് സ്റ്റേൺ,ഹാർവാർഡ് കെന്നഡി സ്കൂളിലെ റോബർട്ട് ലോറൻസ്, മുൻ ഐഎംഎഫ് ആക്ടിംഗ് മാനേജിംഗ് ഡയറക്ടർ, ജോൺ ലിപ്സ്കി, ഇന്ത്യയുടെ ലോകബാങ്ക് കൺട്രി ഡയറക്ടർ ശ്രീ ജുനൈദ് അഹമ്മദ്ഉ ഉൾപ്പെടെയുള്ള പ്രമുഖ സാമ്പത്തിക വിദഗ്ധരുമായി പ്രധാനമന്ത്രി കൂടിക്കാഴ്ച നടത്തും. ധനമന്ത്രാലയത്തിന്റെ പിന്തുണയോടെ ഇൻസ്റ്റിറ്റ്യൂട്ട് ഓഫ് ഇക്കണോമിക് ഗ്രോത്ത് ആണ് കെഇസി സംഘടിപ്പിക്കുന്നത്.
-ND-
(
സാമ്പത്തിക കാര്യങ്ങള്ക്കായുള്ള കേന്ദ്ര മന്ത്രിസഭാ സമിതി
2018-19 ല് ഖാരിഫ് വിളകളുടെ താങ്ങുവില വര്ദ്ധനയ്ക്ക് കേന്ദ്ര മന്ത്രിസഭയുടെ അംഗീകാരം
ചെറുപയറിന്റെ താങ്ങുവിലയില് ക്വിന്റലിന് 1400 രൂപയുടെ വര്ദ്ധന
സൂര്യകാന്തിയുടെ താങ്ങുവിലയില് ക്വിന്റലില് 1288 രൂപയുടെ വര്ദ്ധന
റാഗിയുടെ താങ്ങുവിലയില് ക്വിന്റലിന് 997 രൂപയുടെ വര്ദ്ധന.
സാധാരണ നെല്ലിന്റെ വിലയില് ക്വിന്റലിന് 200 രൂപയുടെ വര്ദ്ധന
കര്ഷകരുടെ വരുമാനത്തില് ഗണ്യമായ വര്ദ്ധന വരത്തക്ക വിധത്തില് 2018-19 കാലത്തേക്ക് എല്ലാ ഖാരിഫ് വിളകളുടെയും താങ്ങുവില വര്ദ്ധിപ്പിക്കുന്നതിനുള്ള നിര്ദ്ദേശം പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭയുടെ സാമ്പത്തികകാര്യ സമിതി അംഗീകരിച്ചു.
സമിതിയുടെ ഈ തീരുമാനം ചരിത്രപരമായ ഒന്നാണ്. ഏറ്റവും കുറഞ്ഞത് ഉല്പ്പാദനചെലവിന്റെ 150% വരത്തക്കവിധത്തില് താങ്ങുവില മുന്കൂട്ടി നിശ്ചയിക്കുമെന്ന 2018-19ലെ കേന്ദ്രബജറ്റിലെ വാഗ്ദാനം പാലിക്കുന്നതാണ് ഈ തീരുമാനം. ഈ പ്രഖ്യാപിത തത്വത്തിന്റെ വിശാല അടിസ്ഥാനത്തില് കാര്ഷിക വില നിര്ണ്ണയ കമ്മീഷന്  എല്ലാ ഖാരിഫ് വിളകള്ക്കും താങ്ങുവില നിശ്ചയിക്കുകയായിരുന്നു.
2018-19 കാലത്തെ എല്ലാ ഖാരിഫ് വിളകള്ക്കും വര്ദ്ധിപ്പിച്ച നിശ്ചയിച്ച താങ്ങുവില ചുവടെ:
വാടകയ്ക്കെടുക്കുന്ന മനുഷ്യ തൊഴിലാളികള്, കാളകളുടെ ജോലി, യന്ത്രങ്ങളുടെ ജോലി, ഭൂമിക്കുള്ള വാടകതുക, കൃഷിക്ക് ആവശ്യമായ വസ്തുക്കളായ വിത്തുകള്, വളം, കമ്പോസ്റ്റ് വളം, ജലസേചന ചെലവ്, കൃഷിഭൂമിയില് വരുന്ന മറ്റുചെലവുകളും നടപ്പാക്കുന്നതില് ഉണ്ടാകുന്ന കുറവും കാര്ഷികകുടുംബത്തിന്റെ പ്രയത്നചെലവ് ഉള്പ്പെടെ ചെലവുകള് എല്ലാം ഇതില് ഉള്പ്പെടുത്തിയിട്ടുണ്ട്.
കൃഷി മന്ത്രാലയം
ലോക് ഡൗണ് തുടങ്ങിയതിനു ശേഷം തിരുവനന്തപുരം ഉള്പ്പെടെ 67 പാതകളില് റെയില്വെ 134 പ്രത്യേക ചരക്കുവണ്ടികള് തുടങ്ങി
രാജ്യത്ത് ലോക് ഡൗണ് തുടങ്ങിയതിനു ശേഷം പഴങ്ങള്, പച്ചക്കറികള്, പാല്, ക്ഷീര ഉത്പ്പന്നങ്ങള്, കാര്ഷികാവശ്യത്തിനുള്ള വിത്തുകള് എന്നിവ ഉള്പ്പെടെ പെട്ടെന്ന് കേടാകുന്ന വസ്തുക്കള് കൊണ്ടുപോകുന്നതിനായി റെയില്വെ തിരുവനന്തപുരം ഉള്പ്പെടെ 67 പാതകളില് 134 പ്രത്യേക ചരക്കുവണ്ടികള് തുടങ്ങി.
ഏപ്രില് 10 വരെ ഇന്ത്യന് റെയില്വെ 62 പാതകള് വിളംബരപ്പെടുത്തുകയും സമയബന്ധിതമായി 171 പ്രത്യേക വണ്ടികള് ഈ പാതകളില് ഓടിക്കുകയും ചെയ്യുന്നു. രാജ്യത്തെ പ്രധാന നഗരങ്ങളായ ഡല്ഹി, മുംബൈ, കൊല്ക്കൊത്ത, ചെന്നൈ, ഹൈദരാബാദ്, ബംഗളൂരു തുടങ്ങിയ കേന്ദ്രങ്ങളെ ബന്ധിപ്പിച്ചുകൊണ്ടാണ് ഈ പ്രത്യേക പാര്സല് വണ്ടികള് ഓടുന്നതിന് ക്രമീകരണം ചെയ്തിട്ടുള്ളത്. ഇതു കൂടാതെ രാജ്യത്തിന്റെ വടക്കു കിഴക്കന് മേഖലയില് അവശ്യ വസ്തുക്കളുടെ വിതരണം ഉറപ്പാക്കുന്നതിന് ഗുവാഹത്തിയിലേയ്ക്കും കൃത്യമായി ചരക്കു വണ്ടികള് എത്തുന്നതിനു ക്രമീകരണം ചെയ്തിട്ടുണ്ട്. കേരളത്തില് തിരുവനന്തപുരം ഉള്പ്പെടെ രാജ്യത്തെ പ്രധാനപ്പെട്ട പട്ടണങ്ങളുമായും ഈ ചരക്കു വണ്ടികളെ ബന്ധിപ്പിച്ചിരിക്കുന്നു.
രാജ്യത്തിന്റെ ഒരു ഭാഗവും ഒറ്റപ്പെട്ടു പോകാതിരിക്കാന് ആവശ്യങ്ങള് താരതമ്യേന കുറഞ്ഞ പാതകളില് പോലും ഈ ട്രെയിനുകള് ഓടുന്നുണ്ട്. ഈ പാതകളില് സാധിക്കുന്ന എല്ലാ സ്ഥലങ്ങളിലും ട്രെയിനുകള് നിര്ത്തും. അതുവഴി പരമാവധി പാര്സലുകള് ഇവ ശേഖരിച്ച് കൈമാറുന്നു.
പെട്ടെന്നു കേടാകുന്ന പഴങ്ങള് പച്ചക്കറികള്, പാല്, പാല് ഉത്പ്പന്നങ്ങള് കാര്ഷികാവശ്യത്തിനുള്ള വിത്തുകള് തുടങ്ങിയവയുടെ ചരക്കു നീക്കത്തിനായി പ്രത്യേക തീവണ്ടികളുടെ ലഭ്യത സംബന്ധിച്ച് ചര്ച്ച ചെയ്യുന്നതിനായി എല്ലാ സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും സെക്രട്ടറിമാരെയും ഹോര്ട്ടിക്കള്ച്ചര് മിഷന് ഡയറക്ടര്മാരെയും പങ്കെടുപ്പിച്ചുകൊണ്ട് ഒരു വിഡിയോ കോണ്ഫറണ്സും സംഘടിപ്പിക്കുകയുണ്ടായി. എല്ലാ സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും മിഷന് ഡയറക്ടര്മാരോടും ബന്ധപ്പെട്ട സെക്രട്ടറിമാരോടും റെയില്വെ പ്രത്യേകമായി ഓടിക്കുന്ന ഈ ട്രെയിനുകളുടെ സേവനം പ്രയോജനപ്പെടുത്തി അവരുടെ ചരക്കുകള് ആവശ്യമുള്ള കേന്ദ്രങ്ങളില് എത്തിക്കണം എന്ന് ആവശ്യപ്പെട്ടിട്ടുണ്ട്.
പ്രത്യേക ചരക്കു വണ്ടികളുടെ നേരിട്ടുള്ള ലിങ്ക് താഴെ
https://enquiry.indianrail.gov.in/mntes/q?opt=TrainRunning&subOpt=splTrnDtl
പ്രത്യേക സേവനങ്ങളും ഫീച്ചറുകളും
ആര്എംഎസ് ഇകെ ഡിവിഷന്റെ 2023ലെ ഡിവിഷണല് തല പെൻഷൻ അദാലത്ത്
കൊച്ചി: ഫെബ്രുവരി 17, 2023
ആര്എംഎസ് ഇകെ ഡിവിഷന്റെ 2023ലെ ഡിവിഷണല് തല പെൻഷൻ അദാലത്ത് 2023 ഫെബ്രുവരി 27-ന് രാവിലെ 11.00-ന് ഗൂഗിൾ മീറ്റ് വഴി ഓൺലൈനായി നടത്തും. സൂപ്രണ്ട് ഓഫീസ്, ആര്എംഎസ് ഇകെ ഡിവിഷൻ, അഞ്ചാം നില, എറണാകുളം ഹെഡ് പോസ്റ്റ് ഓഫീസ് കോംപ്ലക്സ്, എറണാകുളം-682011 ആണ് അദാലത്ത് സംഘടിപ്പിക്കുന്നത്.
എറണാകുളം ആര്എംഎസ് ഇകെ ഡിവിഷന്റെ പെൻഷൻ സേവനങ്ങളുമായി ബന്ധപ്പെട്ട പരാതികള് എഴുതി നൽകാം അല്ലെങ്കിൽ അദാലത്തില് ഉന്നയിക്കാം.
അദാലത്തില് പങ്കെടുക്കാന് ആഗ്രഹിക്കുന്നവര് പരാതികള്/അഭിപ്രായങ്ങൾ rmsdoek.kl@indiapost.gov.in എന്ന ഇ-മെയില് വിലാസത്തിലോ 'The 'Superintendent, RMS EK Division, Kochi-682011' എന്ന തപാല് വിലാസത്തിലോ അയക്കേണ്ടതാണ്. പരാതികള് അയക്കുന്ന കവറിന് മുകളിലും ഇ-മെയിലിലും 'പെൻഷൻ അദാലത്ത്' എന്ന് രേഖപ്പെടുത്തേണ്ടതാണ്.
പരാതിക്കാരന്റെ മൊബൈല് നമ്പരും ഇ-മെയില് വിലാസവും വ്യക്തമായി രേഖപ്പെടുത്തണം.
പരാതികള് അയക്കാനുള്ള അവസാന തീയതി 2023 ഫെബ്രുവരി 17 ആണ്.
അദാലത്തിന്റെ ഗൂഗിള് മീറ്റ് ഐഡി പരാതിക്കാരന്റ്റെ ഇ-മെയില് വിലാസത്തിൽ നേരിട്ട് അറിയിക്കുന്നതാണ്.